# Proves d'accés a facultats, escoles tècniques superiors i col·legis universitaris

Comunitat: | Comunitat Valenciana
Convocatòria: | Juny de 1999
Modalitat: | LOGSE - Humanitats i Ciències Socials
Exercici: | 2n Exercici
Assignatura: | Economia
Obligatorietat: | Opcional en l'Opció de Ciències Socials i en altres
Durada: | 90 minuts
Barem: | Heu d'elegir un d'aquests dos exàmens: Exercici A, Exercici B

## Exercici A

A. Contesteu breument quatre de les següents cinc qüestions. Cada una val 1 punt.

1. Digueu quins són els problemes econòmics fonamentals de tota societat i comenteu en què consisteixen.
2. Què és la desocupació friccional?
3. Esmenteu algun instrument de mesura de la inflació i comenteu-lo.
4. A què anomenem demanda de mercat?
5. Quan parlem d'un bé que és inferior?

B. Contesteu la pregunta següent. Val 3 punts.

Parleu sobre els diners. Què són, quins tipus de diners hi ha, quines són les funcions dels diners, com pot definir la quantitat de diners (oferta monetària) d'una economia, com es creen els diners, en què consisteix el seu multiplicador.

C. Contesteu la pregunta següent. Val tres punts.

Suposem una economia que té la següent frontera de possibilitats de producció (FPP) respecte als béns X i Y.

Y = 180 - X

1. Representeu la FPP.
2. Digueu quines opcions són eficients i quines són ineficients.
   1. ( X = 90 , Y = 90 )
   2. ( X = 60 , Y = 120 )
   3. ( X = 30 , Y = 30 )
   4. ( X = 90 , Y = 180 )
3. Calculeu el cost d'oportunitat en aquesta economia en passar de l'opció A a la B.

## Exercici B

A. Contesteu breument quatre de les següents cinc qüestions. Cada una val 1 punt.

1. Què és el cost d'oportunitat?
2. En què consisteix una política monetària restrictiva i perquè s'aplica?
3. Què és el producte nacional brut en termes reals?
4. Què és un aranzel?
5. Si bé x és un bé inferior, cap on es desplaçarà la seua corba de demanda (esquerra o dreta) en incrementar-se la renda?

   Justifiqueu la resposta.

B. Contesteu la pregunta següent. Val 3 punts.

Parleu sobre la frontera de possibilitats de producció, què és, què passa amb els punts que estan sobre aquesta, amb els que estan dins i amb els que estan fora i de la seua relació amb el cost d'oportunitat i la llei de rendiments decreixents. Ajudeu-vos d'un gràfic.

C. Contesteu la pregunta següent. Val 3 punts.

Llegiu i comenteu el text següent. Podríeu relacionar-lo amb els cicles económics? Parleu d'aquests en connexió amb l'argument del text.Què significa riquesa basada en trossos de paper? Què podeu dir sobre l'oferta i la demanda en aquest cas?

"Els mercats de valors del país van estar ahir a punt de ser presa del pànic quan de sobte algunes persones pròsperes es van posar histèriques i temoroses i van intentar vendre simultàniament un volum sense precedents de títols a qualsevol preu. El resultat va ser un malson financer mai vist a Wall Street. Va commoure els fonaments del districte financer, va saturar fins a la desesperació els seus engranatges i va sembrar el terror. En una societat basada en gran part en la confiança i en la qual la riquesa real es manifesta d'una manera més o menys imprecisa en trossos de paper, tot l'entramat de l'estabilitat econòmica va amenaçar a esfondrar-se."

La Crisis de 1929, R. Schiller

Última modificació d'aquesta pàgina: 3 de juny de 2003