# Proves d'accés a facultats, escoles tècniques superiors i col·legis universitaris

Comunitat: | Comuniat Valencià
Convocatòria: | Juny de 2001
Modalitat: | LOGSE - Ciències de la Natura i de la Salut
Exercici: | 2n Exercici
Assignatura: | Ciències de la Terra i Mediambientals
Obligatorietat: | Opcional en l'Opció de Ciències de la Salut i en altres
Durada: | 90 minuts.
Barem: | L'alumne/a triarà un dels dos exercicis (Exercici A o B) i contestarà totes les qüestions de les tres preguntes del exercici elegit. Cada pregunta es puntuarà sobre 10 i el total es dividirà entre tres.

## Exercici A

### Pregunta 1. Legislació. Parcs Naturals

Parcs naturals: pla d'ordenació dels recursos

Objectius:

- Definir i assenyalar l'estat de conservació dels recursos naturals i ecosistemes.
- Determinar les limitacions i el règim d'ordenació dels diversos usos i activitats admissibles en l'espai a protegir i en les seues àrees d'amortiment d'impactes.
- Promoure l'aplicació de mesures de conservació, restauració i millora dels recursos naturals.
- Formular criteris orientadors de les polítiques sectorials i ordinadors de les activitats econòmiques i socials, siguen públiques o privades.

1. Indiqueu què implica la declaració de Parc Natural com a mecanisme o instrument de gestió ambiental.
2. Completeu aquesta matriu d'impacte en el vostre full d'examen i indiqueu positiu (+), negatiu (-) o no interacciona (o) a les quadrícules buides, suposant que es tracta d'un PARC NATURAL DE MUNTANYA. A la vista dels resultats, indiqueu quines d'aquestes accions limitaríeu i quines permeteríeu que es desenvoluparen en aquest parc, raonant la resposta.

   Efectes Accions | Flora | Fauna | Desenvolupament econòmic de la població de la zona
   Repoblació amb alzines |  |  |
   Urbanització |  |  |
   Turisme ecològic |  |  |

3. Les sancions amb pena de presó i multes per delictes contra els recursos naturals, poden considerar-se mesures preventives o correctores? Raoneu la resposta.

### Pregunta 2. Geosfera i Riscos

1. En cada sector numerat (d'1 a 7) de la figura apareixen diferents classes de RISCOS. Indiqueu quin risc es produeix en cada sector i si és NATURAL, ANTRÒPIC O MIXT (=INDUÏT).
2. Expliqueu, d'entre els riscos del dibuix UN QUE TINGA UN EFECTE CATASTRÒFIC IMMEDIAT PRÒXIM i un altre que puga provocar UN IMPACTE AMBIENTAL en una ZONA DISTANT.c. Feu una classificació general dels diferents grups de RISCOS que poden existir, segons l'ORIGEN.

### Pregunta 3. L'Atmosfera: Clima

1. Observeu l'esquema del diagrama climàtic i expliqueu les característiques d'aquest clima. A quin tipus de clima petany?
2. Mencioneu els diferents tipus de clima del planeta. Descriviu-ne UN.
3. Definiu: clima, borrasca, anticicló, tornado, isòbara.

## Exercici B

### Pregunta 1. Impacte ambiental global. Pluja àcida

1. Observeu el dibuix i comenteu com danya la pluja àcida els distints ecosistemes.
2. Enumereu TRES activitats humanes que contribuïsquen a la formació de la pluja àcida. Comenteu-ne UNA.
3. Indiqueu quines mesures es poden prendre per a evitar el problema de la pluja àcida.

### Pregunta 2. Residus: Salut ambiental

Sector d'activitat | Exemples (2 per a cada tipus) | Tipus de residu
Sector primari | Exemple 1 de sector primari | Residu 1
Exemple 2 de sector primari | Residu 2
Sector secundari | Exemple 1 de sector secundari | Residu 1
Exemple 2 de sector secundari | Residu 2
Sector terciari | Exemple 1 de sector terciari | Residu 1
Exemple 2 de sector terciari | Residu 2

1. Realitzeu aquest quadre en el vostre exercici d'examen i empleneu-lo esmentant els dos exemples que elegiu d'activitat de cada sector, i indiqueu quin tipus de residu produeix cadascuna d'aquestes activitats.
2. Definiu RESIDU i classifiqueu de forma general els distints tipus de residus.
3. Esmenteu DOS sistemes de tractament dels residus sòlids urbans. Expliqueu els avantatges i inconvenients de l'un i l'altre.

### Pregunta 3. Recursos energètics

1. Observeu l'esquema, descriviu-lo i indiqueu a quin tipus d'energia pertany i si és renovable o no.
2. Esmenteu els avantatges i inconvenients d'aquest tipus d'energia.
3. Anomeneu quines mesures generals es poden prendre per a un millor aprofitament energètic de qualsevol tipus. Descriviu-ne UNA.

Última modificació d'aquesta pàgina: 23 de febrer de 2004