# Proves d'accés a facultats, escoles tècniques superiors i col·legis universitaris

Comunitat: | Comunitat Valenciana.
Convocatòria: | Juny de 2001
Modalitat: | LOGSE - Arts - Humanitats i Ciències Socials
Exercici: | 2n Exercici.
Assignatura: | Història de l'Art
Obligatorietat: | Obligatòria en l'Opció d'Arts y Opcional en l'Opció d'Humanitats y en altres.
Durada: | 90 minuts.
Barem: | L'alumne ha de triar l'exercici A, o l'exercici B. Exercici A: Puntuacions màximes. Pregunta 1 (3 punts). Pregunta 2 (3 punts). Pregunta 3 (2 punts). Pregunta 4 (2 punts). Exercici B: Puntuacions màximes. Pregunta 1 (3 punts). Pregunta 2 (4 punts). Pregunta 3 (3 punts).

## Exercici A

### Preguntes

1. Analitzeu i comenteu la imatge 1.
2. Quins són els trets fonamentals de l'arquitectura pre-romànica asturiana?
3. Expliqueu la relació entre arquitectura i monarquia en aquest període.
4. Descriviu els elements que relacionen l'art asturià amb el visigot i el carolingi.

### Imatges

Imatge 1. Santa María del Naranco. Vista exterior.

Imatge 2. Santa María del Naranco. Sala superior.

Imatge 3. San Miguel de Lillo. Vista exterior.

### Text

L'art realitzat per la monarquia àstur durant els segles VIII al X (...) que (...) se sol incloure en l'òrbita carolíngia, és, tanmateix, diferent: els símbols monumentals d'aquesta monarquia (capella palatina, aula règia i panteó) responien a una tradició romana (...) amb modificacions pròpies substancials d'un art provincial amb prototips arquitectònics clarament distints als de l'art àulic constantinià, les basíliques asturianes eren un transsumpte fidel de les hispanovisigodes.

Bango, Isidro. Historia del Arte. Madrid, 1996.

## Exercici B

### Preguntes

1. Quin conjunt de factors van afavorir l'aparició de l'impressionisme?
2. Què va suposar el moviment impressionista respecte a la tradició pictòrica y a l'art contemporani? Expliqueu les característiques de la pintura impressionista.
3. Analitzeu i comenteu la imatge 1.

### Imatges

Imatge 1. Claude Monet. Estació Saint Lazare. 1877.

Imatge 2. Renoir. Le moulin de la Galette. 1876.

### Text I

...Quina forma tan ràpida de comprendre l'objecte i quina pinzellada tan curiosa! És cert que és molt curta, però quines indicacions tan precises permet! (...) allò que els unifica com a grup i que els dóna una força com a col·lectiu, en una època com la nostra en la qual assistim a una proliferació tal de tendències, és la seua voluntat de no buscar una factura molt llisa i acabada, sinó sentir-se satisfet amb l'efecte de conjunt. Una vegada que han reflectit la impressió donen per acabat el seu treball. (...) Si algú vol definir-los amb un mot únic, que represente les seues pretensions ha d'inventar una paraula nova: Impressionistes. Són impressionistes en el sentit que no pinten un paisatge, sinó la sensació que produeix aqueix paisatge.

Castagnary, J. Le siècle, 29 d'abril de 1874.

### Text II

(...) Els problemes de les relacions entre ciència i pintura, els problemes de la tècnica, de la llum, de l'objectivisme en la transcripció pictòrica de la visió de la naturalesa tendeixen ara a substiuir, i ho aconsegueixen, els problemes de contingut que havien angoixat els artistes, tant realistes com romàntics. (...) El gran mèrit de l'impressionisme va ser haver situat l'artista en contacte directe amb la realitat y haver alliberat de tot residu acadèmic la potència del color, afavorint així una profunda renovació del llenguatge figuratiu..

De Micheli, M. Las vanguardias artísticas del siglo XX. Madrid, 1998.

Última modificació d'aquesta pàgina: 25 de febrer de 2004