# Proves d'accés a facultats, escoles tècniques superiors i col·legis universitaris

Comunitat: | Comunitat Valenciana
Convocatòria: | Setembre de 1997
Modalitat: | LOGSE - Totes
Exercici: | 1r Exercici A
Assignatura: | Història
Obligatorietat: | Obligatòria
Durada: | 90 minuts
Barem: | Preguntes 2 i 3: 3 punts.

## Opció primera

El 1902, quan Alfons XIII va jurar la Constitució i va començar el seu regnat efectiu, era general a Espanya el desig de canvi. El desastre de 1898 havia posat al descobert la debilitat del sistema restauracionista i l'oligarquia va veure en perill el manteniment dels seus privilegis si no es resolien determinats problemes. S'hi havia produït, com ha escrit Carlos Serrano, una crisi d'hegemonia, és a dir, de legitimat, ja que el règim havia aconseguit mantenir-se desprès del Desastre, però més per inèrcia i debilitat dels seus adversaris que per la seua pròpia capacitat de convicció.

Aquesta situacio es va confirmar els anys successius, a mesura que adquiria consistència el desenvolupament econòmic i s'obria pas a la modernització de la societat espanyola. L'apreciable increment de la producció agrària i el rellançament del desenvolupament industrial van suscitar aspiracions en les classes mitjanes i en el món obrer que el sistema restauracionista era incapaç d'atendre. Al mateix temps, l'esperit secularitzador propi de l'Europa de l'època va introduint-se entre els espanyols i topa cada vegada de manera més patent amb el to clerical dominant en la vida pública.

D'altra banda, van enfortint-se els corrents nacionalistes, el republicanisme i el socialisme, que, apartats de la possibilitat d'accedir al poder, reclamen una transformació radical de les estructures polítiques.

La Parra Lopez, E., en J. Paredes (coord) Historia contemporánea de España (1808-1939), Barcelona, 1996.

Llegiu atentament el text i responeu les preguntes següents:

1. El text es refereix a la debilitat del sistema restauracionista i assenyala que "l'oligarquia va veure en perill el manteniment dels seus privilegis" Després del desastre de 1898. Expliqueu breument el funcionament d'aquest sistema polític i indiqueu en que consistien els privilegis de l'oligarquia als quals es fa referència.
2. Quins processos i conflictes s'aguditzen en els anys posteriors a la "crisi de legitimitat" política del sistema de la Restauració? Comenteu-los breument i ranoeu per què penseu que actuaren en aquest sentit.
3. Quin tipus de transformacions radicals reclamaven els corrents nacionalistes i els socialistes?

## Opció segona

El problema de la propietat de la terra va ser molt important durant la posada en marxa de l'Estat liberal.

Feu una anàlisi dels aspectes generals d'aquest problema i responeu les qüestions següents:

1. Expliqueu quines són les claus i les arrels històriques del problema.
2. Comenteu les mesures legislatives adoptades pels diferents governs liberals al llarg de la primera meitat del segle XIX i el contingut de cadascuna.
3. Es va resoldre realment el problema? Feu una valoració del resultats globals del procés seguit durant aquest període.

Última modificació d'aquesta pàgina: 3 de juny de 2003